[pic] | COMISIA EUROPEANĂ |

Bruxelles, 20.12.2010

COM(2010) 764 final

2010/0368 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de abrogare a unor acte caduce ale Consiliului în domeniul politicii agricole comune

EXPUNERE DE MOTIVE

O serie de acte adoptate în ultimele decenii și-au epuizat în totalitate efectele, dar continuă să fie în vigoare din punct de vedere tehnic. Actele respective au devenit caduce ca urmare a caracterului lor temporar sau deoarece conținutul lor a fost preluat de acte ulterioare. Câteva măsuri legate de aderarea unor noi state membre au stabilit măsuri tranzitorii pentru perioada imediat următoare aderării acestora, iar în prezent au devenit caduce. Parlamentul European, Consiliul și Comisia au convenit în cadrul acordului lor interinstituțional pentru o mai bună legiferare asupra faptului că legislația comunitară trebuie actualizată, iar volumul său trebuie redus prin abrogarea actelor care nu mai sunt aplicate. Actele care nu mai sunt pertinente trebuie retrase din acquis-ul comunitar în scopul creșterii transparenței și securității legislației Uniunii.

Comisia a acționat de mai multe ori în vederea retragerii din acquis a legislației caduce, atât prin procedura tradițională de abrogare, cât și prin declararea actelor respective ale Comisiei ca fiind caduce. Comisia a identificat, de asemenea, o serie de acte ale Consiliului legate de politica agricolă comună, bazate pe articolele 42 și 43 din tratat (fostele articole 36 și 37) și pe două Acte de Aderare, care și-au epuizat toate efectele practice dar continuă să fie în vigoare în mod oficial. Comisia nu are competența de a declara caduce acte adoptate de Consiliu. În interesul securității juridice, Comisia sugerează abrogarea de către Consiliu și Parlamentul European a actelor menționate în prezenta propunere.

2010/0368 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de abrogare a unor acte caduce ale Consiliului în domeniul politicii agricole comune

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 42 primul paragraf și articolul 43 alineatul (2),

având în vedere Actul de Aderare din 1979, în special articolul 60, articolul 61 punctul 5 și articolul 72 alineatul (1),

având în vedere Actul de Aderare a Spaniei și Portugaliei, în special articolul 234 alineatul (3),

având în vedere propunerea Comisiei Europene,

după transmiterea proiectului de act legislativ către parlamentele naționale,

având în vedere avizul Comitetului Economic și Social European[1],

având în vedere avizul Comitetului Regiunilor[2],

hotărând în conformitate cu procedura legislativă ordinară,

întrucât:

1. Creșterea transparenței legislației Uniunii este un element esențial al strategiei pentru o mai bună legiferare, implementată de instituțiile Uniunii. În acest context, este oportună retragerea din legislația în vigoare a actelor care au încetat să mai producă efecte reale.

2. Regulamentele menționate în continuare, care se referă la politica agricolă comună, au devenit caduce, deși sunt încă, oficial, în vigoare.

3. Regulamentul (CEE) nr. 2052/69 al Consiliului din 17 octombrie 1969 privind finanțarea de către Comunitate a cheltuielilor rezultate din aplicarea Convenției privind ajutorul alimentar[3]. Acest regulament și-a epuizat efectele deoarece conținutul său a fost preluat de acte ulterioare.

4. Regulamentul (CEE) nr. 1467/70 al Consiliului din 20 iulie 1970 de stabilire a unor norme generale care reglementează intervențiile pe piața tutunului brut[4]. Acest regulament și-a epuizat efectele deoarece conținutul său a fost preluat de acte ulterioare.

5. Regulamentul (CEE) nr. 3279/75 al Consiliului din 16 decembrie 1975 privind unificarea regimurilor de import aplicate de fiecare stat membru țărilor terțe în sectorul plantelor vii și al produselor de floricultură[5]. Acest regulament și-a epuizat efectele deoarece conținutul său a fost preluat de acte ulterioare.

6. Regulamentul (CEE) nr. 1078/77 al Consiliului din 17 mai 1977 privind introducerea unui sistem de prime pentru necomercializarea laptelui și a produselor din lapte și pentru conversia cirezilor destinate producției de lapte[6]. Acest regulament a introdus măsuri aplicabile până la 31 martie 1978 și, prin urmare, și-a epuizat efectele.

7. Regulamentul (CEE) nr. 1853/78 al Consiliului din 25 iulie 1978 de adoptare a normelor generale privind măsurile speciale pentru semințele de ricin[7]. Acest regulament a introdus măsuri de aplicare a Regulamentului (CEE) nr. 2874/77 al Consiliului din 19 decembrie 1977 de stabilire a măsurilor speciale pentru semințele de ricin[8] a cărui valabilitate a încetat la 30 septembrie 1984 și, prin urmare, și-a epuizat efectele.

8. Regulamentul (CEE) nr. 2580/78 al Consiliului din 31 octombrie 1978 privind prelungirea anului de comercializare 1977-1978 pentru ulei de măsline, de stabilire a unor măsuri speciale pentru acest sector și de modificare a Regulamentului (CEE) nr. 878/77 privind ratele de schimb care trebuie aplicate în agricultură[9]. Acest regulament s-a referit numai la anii de comercializare 1977-1978 și 1978-1979 și, prin urmare, și-a epuizat efectele.

9. Regulamentul (CEE) nr. 1/81 al Consiliului din 1 ianuarie 1981 de stabilire a normelor generale ale sistemului de sume compensatorii „aderare” pentru cereale[10]. Aplicarea acestui regulament a fost prevăzută pentru perioada de tranziție care a urmat aderării Greciei la Comunitățile Europene și, prin urmare, și-a epuizat efectele.

10. Regulamentul (CEE) nr. 1946/81 al Consiliului din 30 iunie 1981 privind unele restricții la ajutoarele pentru investiții în sectorul producției de lapte[11]. Acest regulament și-a epuizat efectele deoarece conținutul său a fost preluat de acte ulterioare.

11. Regulamentul (CEE) nr. 2989/82 al Consiliului din 9 noiembrie 1982 privind acordarea unui ajutor pentru consumul untului în Danemarca, Grecia, Italia și Luxemburg[12]. Acest regulament a introdus numai măsuri temporare și, prin urmare, și-a epuizat efectele.

12. Regulamentul (CEE) nr. 3033/83 al Consiliului din 26 octombrie 1983 privind desființarea sumei compensatorii „aderare” aplicabilă vinurilor licoroase[13]. Aplicarea acestui regulament a fost prevăzută pentru perioada de tranziție care a urmat aderării Greciei la Comunitățile Europene și, prin urmare, și-a epuizat efectele.

13. Regulamentul (CEE) nr. 564/84 al Consiliului din 1 martie 1984 privind suspendarea ajutoarelor pentru investiții în sectorul producției de lapte[14]. Acest regulament s-a referit numai la anul 1984 și, prin urmare, și-a epuizat efectele.

14. Regulamentul (CEE) nr. 2997/87 al Consiliului din 22 septembrie 1987 de stabilire, în sectorul hameiului, a valorii ajutorului pentru producători corespunzător recoltei din 1986 și a măsurilor speciale pentru anumite regiuni de producție[15]. Acest regulament a introdus o măsură specială aplicabilă până în anul 1990 și, prin urmare, și-a epuizat efectele.

15. Regulamentul (CEE) nr. 1441/88 al Consiliului din 24 mai 1988 de modificare a Regulamentului (CEE) nr. 822/87 privind organizarea comună a pieței în sectorul vitivinicol[16]. Acest regulament a conferit Consiliului competența de a ajusta anumite dispoziții tranzitorii rezultând din aderarea Portugaliei la Comunitățile Europene și, prin urmare, și-a epuizat efectele.

16. Regulamentul (CEE) nr. 1720/91 al Consiliului din 13 iunie 1991 de modificare a Regulamentului nr. 136/66/CEE privind stabilirea unei organizări comune a pieței în sectorul uleiurilor și al grăsimilor[17]. Acest regulament a introdus un număr de măsuri excepționale privind organizarea comună a pieței în sectorul uleiurilor și al grăsimilor, aplicabile până la 30 iunie 1992 cel târziu, și, prin urmare, și-a epuizat efectele.

17. Regulamentul (CEE) nr. 740/93 al Consiliului din 17 martie 1993 de stabilire a compensației comunitare pentru abandonarea definitivă a producției de lapte în Portugalia[18]. Acest regulament a introdus o măsură specială care trebuia pusă în aplicare până în anul 1996 și, prin urmare, și-a epuizat efectele.

18. Regulamentul (CEE) nr. 741/93 al Consiliului din 17 martie 1993 privind aplicarea prețului de intervenție comun pentru uleiul de măsline în Portugalia[19]. Aplicarea acestui regulament a fost prevăzută pentru perioada de tranziție care a urmat aderării Portugaliei la Comunitățile Europene și, prin urmare, și-a epuizat efectele.

19. Regulamentul (CEE) nr. 744/93 al Consiliului din 17 martie 1993 de stabilire a normelor generale de aplicare a mecanismului complementar la livrările de produse, altele decât fructe și legume, în Portugalia[20]. Acest regulament s-a referit la aplicabilitatea în Portugalia a Regulamentului (CEE) nr. 3817/92 al Consiliului din 28 decembrie 1992 de stabilire a normelor generale pentru aplicarea mecanismului complementar la importurile de produse, altele decât fructe și legume, în Spania[21], ulterior abrogat, și, prin urmare, și-a epuizat efectele.

20. Regulamentul (CE) nr. 2443/96 al Consiliului din 17 decembrie 1996 de stabilire a unor măsuri suplimentare pentru susținerea directă a veniturilor producătorilor sau a sectorului cărnii de vită și mânzat[22]. Acest regulament s-a referit numai la anul 1997 și, prin urmare, și-a epuizat efectele.

21. Regulamentul (CE) nr. 2200/97 al Consiliului din 30 octombrie 1997 privind ameliorarea producției comunitare de mere, pere, piersici și nectarine[23]. Acest regulament a avut scopul de a introduce o primă specială pentru anul de comercializare 1997-1998 și, prin urmare, și-a epuizat efectele.

22. Regulamentul (CE) nr. 2330/98 al Consiliului din 22 octombrie 1998 privind acordarea unei indemnizații anumitor producători de lapte sau de produse lactate care au fost supuși unor restricții temporare în exercitarea activității lor[24]. Acest regulament s-a referit numai la o măsură temporară specială și, prin urmare, și-a epuizat efectele.

23. Regulamentul (CE) nr. 2800/98 al Consiliului din 15 decembrie 1998 privind măsurile tranzitorii pentru introducerea monedei euro în politica agricolă comună[25]. Acest regulament a avut scopul de a stabili numai măsuri tranzitorii și, prin urmare, și-a epuizat efectele.

24. Regulamentul (CE) nr. 2802/98 al Consiliului din 17 decembrie 1998 privind programul de aprovizionare cu produse agricole a Federației Ruse[26]. Acest regulament a avut scopul de a stabili o singură măsură one-off și, prin urmare, și-a epuizat efectele.

25. Regulamentul (CE) nr. 660/1999 al Consiliului din 22 martie 1999 de modificare a Regulamentului (CEE) nr. 2075/92 și de stabilire a primelor și a pragurilor de garanție pentru foile de tutun pe grupă de soiuri și pe stat membru pentru recoltele din 1999, 2000 și 2001[27]. Acest regulament s-a referit numai la recoltele din 1999, 2000 și 2001 și, prin urmare, și-a epuizat efectele.

26. Regulamentul (CE) nr. 546/2002 al Consiliului din 25 martie 2002 de stabilire a primelor și a pragurilor garanției pentru frunzele de tutun pe grupă de soiuri și pe stat membru pentru recoltele din 2002, 2003 și 2004 și de modificare a Regulamentului (CEE) nr. 2075/92[28]. Acest regulament s-a referit numai la recoltele din 2002, 2003 și 2004 și, prin urmare, și-a epuizat efectele.

27. Regulamentul (CE) nr. 527/2003 al Consiliului din 17 martie 2003 de autorizare a ofertei și a livrării pentru consumul uman direct a anumitor vinuri importate din Argentina care ar fi putut fi supuse unor procedee oenologice neprevăzute de Regulamentul (CE) nr. 1493/1999[29]. Acest regulament a avut scopul de a introduce o derogare aplicabilă numai până la 30 septembrie 2003 și, prin urmare, și-a epuizat efectele.

28. Din motive de claritate și securitate juridică, aceste regulamente caduce trebuie abrogate,

ADOPTĂ PREZENTUL REGULAMENT:

Articolul 1

Regulamentele (CEE) nr. 2052/69, (CEE) nr. 1467/70, (CEE) nr. 3279/75, (CEE) nr. 1078/77, (CEE) nr. 1853/78, (CEE) nr. 2580/78, (CEE) nr. 1/81, (CEE) nr. 1946/81, (CEE) nr. 2989/82, (CEE) nr. 3033/83, (CEE) nr. 564/84, (CEE) nr. 2997/87, (CEE) nr. 1441/88, (CEE) nr. 1720/91, (CEE) nr. 740/93, (CEE) nr. 741/93, (CEE) nr. 744/93, (CE) nr. 2443/96, (CE) nr. 2200/97, (CE) nr. 2330/98, (CE) nr. 2800/98, (CE) nr. 2802/98, (CE) nr. 660/1999, (CE) nr. 546/2002 și (CE) nr. 527/2003 se abrogă.

Articolul 2

Prezentul regulament intră în vigoare în a treia zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la […],

Pentru Parlamentul European, Pentru Consiliu,

Președintele Președintele

[1] JO C , , p. .

[2] JO C , , p. .

[3] JO L 263, 21.10.1969, p. 6.

[4] JO L 164, 27.7.1970, p. 32.

[5] JO L 326, 18.12.1975, p. 1.

[6] JO L 131, 26.5.1977, p. 1.

[7] JO L 212, 2.8.1978, p. 1.

[8] JO L 332, 24.12.1977, p. 1.

[9] JO L 309, 1.11.1978, p. 13.

[10] JO L 1, 1.1.1981, p. 1.

[11] JO L 197, 20.7.1981, p. 32.

[12] JO L 314, 10.11.1982, p. 25.

[13] JO L 297, 29.10.1983, p. 1.

[14] JO L 61, 2.3.1984, p. 34.

[15] JO L 284, 7.10.1987, p. 19.

[16] JO L 132, 28.5.1988, p. 1.

[17] JO L 162, 26.6.1991, p. 27.

[18] JO L 77, 31.3.1993, p. 5.

[19] JO L 77, 31.3.1993, p. 7.

[20] JO L 77, 31.3.1993, p. 11.

[21] JO L 387, 31.12.1992, p. 12.

[22] JO L 333, 21.12.1996, p. 2.

[23] JO L 303, 6.11.1997, p. 3.

[24] JO L 291, 30.10.1998, p. 4.

[25] JO L 349, 24.12.1998, p. 8.

[26] JO L 349, 24.12.1998, p. 12.

[27] JO L 83, 27.3.1999, p. 10.

[28] JO L 84, 28.3.2002, p. 4.

[29] JO L 78, 25.3.2003, p. 1.